**OBEC KALŠA**

**Oznámenie o vyhlásení obchodnej verejnej súťaže**

Obec Kalša vyhlasuje podľa ustanovenia § 281 až 288 Obchodného zákonníka obchodnú verejnú súťaž na :

 „Prenájom nebytových priestorov, ktoré sa nachádzajú na prízemí budovy Obecného úradu v Kalši na parcele č. 209/3, katastrálne územie Kalša, ktorá je evidovaná na LV 270, so vstupom od hlavnej cesty a s dvoma bočnými vstupmi z parcely č. 209/2 o celkovej výmere 201 m2.**“**

 Znenie súťažných podmienok a vzor súťažného návrhu zmluvy sú zverejnené na internetovej stránke a na úradnej tabuli obce Kalša. Záujemcovia si ich môžu osobne prevziať na adrese: Kalša 128, 044 18 Kalša v pracovných dňoch počas úradných hodín. Termín obhliadky možno dohodnúť telefonicky na čísle +421 915 788 295.

Lehota na predkladanie návrhov končí dňa 10.01.2025 o 12:00 hodine.

V Kalši dňa 20.12.2024.

 Bc. Miloš Málek v. r.,

 starosta obce .

**Výzva na podávanie návrhov na uzavretie zmluvy o nájme nebytových priestorov**

**Všeobecné informácie**

1. **Identifikácia vyhlasovateľa**

Obchodné meno : Obec Kalša

Sídlo: Kalša 128, 044 18 Kalša

IČO: 00324272

DIČ : 2021236019

IČ DPH: nie je platiteľ DPH

Zastúpený: Bc. Milošom Málekom – starostom obce

Bankové spojenie: Prima banka Slovensko, a. s.

Číslo účtu: IBAN: SK26 5600 0000 0004 6928 3001

Mail: ocukalsa@kalsa.eu

1. **Názov obchodnej verejnej súťaže:**

„Prenájom nebytových priestorov, ktoré sa nachádzajú na prízemí budovy Obecného úradu v Kalši na parcele č. 209/3, katastrálne územie Kalša, so vstupom od hlavnej cesty a s dvoma bočnými vstupmi z parcely č. 209/2 o celkovej výmere 201 m2.**“**

1. **Opis verejnej obchodnej súťaže:**

Obec Kalša dáva do prenájmu od 01.03.2025 za ďalej uvedených podmienok a ustanovení uvedených v priloženej nájomnej zmluve nebytové priestory o celkovej výmere201m2, ktoré sa nachádzajú na prízemí budovy obecného úradu, so súpisným číslom 128 postavenej na parcele 209/3 evidovanej na LV č. 270. Prenajímané priestory pozostávajú z štyroch miestností a sociálneho zariadenia a sú vykurované teplom z ústrednej plynovej kotolne. Vyhlasovateľ v nebytových priestoroch zabezpečuje dodávku elektrickej energie a dodávku studenej vody a jej odvedenie do kanalizácie. Nebytové priestory sú určené na zriadenie maloobchodnej predajne, prevádzky služieb ( s výnimkou hazardných hier a služieb, ktoré sú v rozpore s dobrými mravmi ) alebo na skladovací účel.

1. **Výška nájomného**

Nájomné, ponúknuté uchádzačom za prenájom nebytových priestorov, musí byť najmenej **14,95 €/m2 ročne.** Náklady na služby poskytované v súvislosti s nájmom priestorov nie sú zahrnuté v cene nájmu a nájomca ich uhrádza osobitne.

1. **Podmienky vylúčenia ponuky zo súťaže**

 Zo súťaže bude vylúčená ponuka záujemcu, ak :

* v návrhu nájomnej zmluvy za nájom priestorov ponúkne cenu nižšiu ako 14,95 €/m2 ročne, alebo
* záujemca bude mať ku dňu lehoty na predkladanie návrhov voči obci Kalša splatné finančné záväzky po splatnosti, alebo
* nezloží v stanovenej lehote zábezpeku v požadovanej výške , alebo
* nepredloží požadované doklady.
1. **Zloženie zábezpeky**

Záujemca je povinný zložiť zábezpeku vo výške 30 % minimálneho ročného nájomného, t. j. 901,49 € na účet vedený vo Prima Banka, a. s., číslo účtu IBAN: SK26 5600 0000 0004 6928 3001 tak, aby zábezpeka bola pripísaná na účet vyhlasovateľa najneskôr v deň predloženia ponuky.

1. **Vrátenie zábezpeky**

Zábezpeka záujemcu, s ktorým bude uzavretá nájomná zmluva, sa zarátava ako úhrada nájomného za prvé fakturačné obdobie. Záujemcovi, ktorý nesplnil podmienky súťaže sa ním zložená zábezpeka v rovnakej výške vráti do 10 kalendárnych dní od vyhodnotenia súťaže. Záujemcovi, ktorý nebol vyzvaný na uzavretie zmluvy, aj keď splnil určené podmienky, sa zábezpeka vráti po uzatvorení nájomnej zmluvy s víťazom súťaže, najneskôr do 90 dní od vyhodnotenia súťaže. Ak víťaz obchodnej verejnej súťaže odmietne plniť záväzky vyplývajúce mu z nájomnej zmluvy, vyhlasovateľ od zmluvy odstúpi a zábezpeka zložená týmto záujemcom prepadne v prospech vyhlasovateľa ako zmluvná pokuta.

1. Návrh zmluvy predložený záujemcom musí obsahovať náležitosti, uvedené vo vzore zmluvy, ktorý je súčasťou týchto podkladov.

 Návrh zmluvy po jeho predložení je neodvolateľný.

1. Oprava chýb v predložených návrhoch sa vylučuje.

1. Predložený návrh zmluvy nemožno meniť.
2. **Poskytovanie súťažných podkladov:**

Znenie súťažných podmienok, vzor súťažného návrhu nájomnej zmluvy a informáciu o predmete nájmu si záujemca môže osobne vyzdvihnúť na adrese : Kalša 128, 044 18 Kalša, v pracovných dňoch počas úradných hodín. Termín obhliadky možno dohodnúť telefonicky na čísle +421 915 788 295.

Úhrada za súťažné podklady sa nevyžaduje.

1. **Predkladanie návrhov:**

Záujemca v návrhu nájomnej zmluvy doplní údaje a to v čl.1 bod 1.2, v čl. 2 bod 2.2, v čl. 3, pričom doba nájmu môže byť maximálne 10 rokov, v čl. 4. bod 4.1 a 4.2, v čl. 5 bod 5.7.Takto upravenú a **podpísanú** zmluvu doručí v troch vyhotoveniach osobne do podateľne Obecného úradu Obce Kalša alebo poštou na adresu Obec Kalša, Kalša 128, 044 18 Kalša v zalepenej obálke s výrazným označením **„SÚŤAŽ: Prenájom priestorov - neotvárať“.** Záujemca v obálke spolu s návrhom nájomnej zmluvy predloží tiež tieto doklady:

1. doklad totožnosti záujemcu
2. fyzická osoba fotokópiu občianskeho preukazu alebo cestovného dokladu
3. fyzická osoba podnikateľ fotokópiu živnostenského alebo iného oprávnenia na podnikanie nie staršie ako 3 mesiace
4. právnická osoba fotokópiu výpisu z obchodného alebo iného registra nie staršiu ako 3 mesiace
5. doklad o zložení zábezpeky na účet obstarávateľa
6. čestné vyhlásenie záujemcu, že súhlasí s podmienkami obchodnej verejnej súťaže, s jeho  úradne overeným podpisom,
7. vyhlásenie záujemcu podpísané záujemcom s úradne overeným podpisom, v ktorom uvedie číslo účtu a peňažný ústav, na ktorý má byť vrátená finančná zábezpeka.

Ponuky sa predkladajú v slovenskom jazyku.

Účastníci súťaže nemajú nárok na náhradu nákladov spojených s účasťou v súťaži.

1. Lehota na predkladanie návrhov končí dňa 10.01.2025 o 12:00 hodine.

1. Otváranie obálok s návrhmi sa uskutoční dňa 13.01.2025 o 17:00 hodiny v zasadačke Obecného úradu v Kalši. Účastníci súťaže majú právo zúčastniť sa otvárania obálok. Všetky predložené návrhy budú v súlade so zákonom zverejnené na 30 dní.
2. **Kritériá na hodnotenie ponúk:**

Jediným kritériom na hodnotenie ponúk je najvyššie ponúknuté nájomné za nájom priestorov.

Pri rovnosti najvyšších cenových ponúk vyhlasovateľ súťaže písomne vyzve súťažiacich s najvyššou ponukou na zvýšenie cenových ponúk.

1. Ak víťaz obchodnej verejnej súťaže odmietne plniť záväzky vyplývajúce mu z nájomnej zmluvy, vyhlasovateľ vyzve na uzatvorenie nájomnej zmluvy záujemcu, ktorého ponuka bola vyhodnotená ako ďalšia v poradí.
2. Vyhlasovateľ si vyhradzuje právo odmietnuť všetky predložené návrhy alebo súťaž zrušiť bez uvedenia dôvodu.
3. Výsledok súťaže bude oznámený písomne, mailom na adresu uvedenú v návrhu zmluvy alebo prostredníctvom elektronickej schránky.

V Kalši 20.12.2024

 **Bc. Miloš Málek v.r.**

 starosta obce